safouaneb/arywiki huggingface dataset:
أونا

لاومونيوم د شمال افريقيا (بلفرونسي: Omnium Nord-Africain)، و لمعروف تا بسميت "لمجموعة د اونا" ولاّ "اونا" (ONA)، هي شركة مغريبية كانت من 1934 ل 2010. اونا كانت شركة ديال الصناعة و لفلوس و لخدمات، و كانت عندها بزاف د لمنتوجات اللي مهمة ف لعيشة د كل نهار، بحال الزيت والسكر و لحليب و الصيد و لابناك. لمقر ديالها كان ف الدار لبيضا، و من لمساهمين لكبار فيها كانت لعائلة لملكية د لمغريب. ف 2010، دخلات اونا مع الشركة لوطنية د لاستثمار و لاّو شركة وحدا، و ف 2018 بدلات السمية عاوتاني، و لاّت "المدى القابضة"، و تاتخدم ف لمغريب و افريقيا كاملة. التاريخ ديالها. ف لوقت د لحماية لفرانساوية على لمغريب، اسس لفرانساوي جون ايپينا شركة ديال لمركوب، اللي ولاّت هولدينڭ ف 1934، ملّي دخلات ف لمناجم، و بدلات سميتها لاونا. ف 1953 خدات لبنكة ديال "بي ان پي پاري با" لملاك ديال ايپينا، و بقاو عندها تال 1980، فين شراهم لحسن التاني، اللي ولاّ هو اكبر مساهم ف الشركة.
مومو

لمومّو ؤلا لبييبي هوّا بنادم ف لفترة د حياتو فاش كيكون باقي صغير بزاف ف عمرو، عادةً ف لعام اللول ديال حياتو. قبل هاد لفترة كيكون جنين ف كرش مّو، و موراها كيتسمّى عادةً دري صغير ؤلا بنيتة صغيرة. ف الداريجة. كلمة "مومو" عندها معنى اخور ف الداريجة هوّا الدوارة لكحلة لي كاتكون وسط لعين، و مجازياً كيتڭال "مومّو عينيّا" ب معنى "عزيز على قلبي". لاصل ديال هاد لكلمة على حساب الليساني لمغريبي محمد شفيق هوّا من لامازيغية.
ڭوردون مور

ݣوردون ايرل مور (3 يناير 1929 - 24 مارس 2023) كان بيزنيسمان ميريكاني، انجينيور و مؤسس و رئيس فخري ديال شركة انتيل. قتارح قانون مور، لي كيقول بلي عدد الطرانزيسطورات ف سيركوي متكامل كيتضوبل كل عاماين تقريبا. ف شتنبر 1950، ݣوردون مور دخل كالتيك (معهد كاليفورنيا د الطيكنولوجيا) و جاب دوكتورا ف الشيمي ف 1954. مور كان كيدير بحت دكتورا ف لابوراطوار ديال لفيزيك التطبيقية ف جامعة جون هوپكينز من 1953 تال 1956. قانون مور. ف 1965، مور كان كيخدم بصفت مدير البحت و التطوير (R&amp؛ D) ف شركة فايرتشايلد سوميكونديكتور. طلبو منو مجلة Electronics Magazine باش يتنبا بشنو ممكن يوقع ف صناعة مكونات السوميكونديكتور (نص دوّاز) ف 10 سنين الجاية. ف مقالة تنشرات ف 19 ابريل 1965، لاحض مور بلّي عدد المكونات (الطرانزيسطورات، الريزيسطورات، الدايودات، و لكوندانساتورات) ف سيركوي متكامل مكتف كان كيتضوبل تقريبا كل عام، و توقع بلّي هاد الشي غادي يستامر علّاقل ل 10 سنين الجاية. ف 1975، راجع التوقعات ديالو باش يكونو تقريبا كل عاماين. كارڤر ميد هوّا لي ردّ لمفهوم د "قانون مور" معروف بزاف عند الجمهور. هاد التوقع ولّا هدف ديال تصغير السيركويات ف الصناعة د لمكونات النص دوازة، و كان عندو تاتير واسع على التطور الطيكنولوجي.
لمكتوب

لمكتوب مسلسل مغريبي ديال التلفازة لمخريج ديالو علاء اكعبون و السيناريت هي فاتن اليوسفي، اول مرة بان ف رمضان ديال 2022. لقصة ديال لمسلسل. الجزء اللول. كتعيش الشيخة حليمة مع بنتها هند حياة عادية. و لكن بعض المرات كيتخاصموا بسباب ان هند مباغياش مها تبقا فخدمتها و بسباب ان حليمة مباغاش هند تزوج بولد جيرانهم يوسف. و لكن دغيا غيتصالحو. و مني عرف يوسف بالخدمة ديال حليمة، تفارق مع هند. هد الاخيرة دخلات فواحد دوامة ديال الاكتئاب و الحزن. و فجانب اخر كتعيش عائلة المعطاوي الحياة ديال الرفاهية، الكبير ديال العائلة هو عمر المعطاوي، باغي يحافظ على الورث ديال المعطاويين اللي خلاه باه (الحاج المعطاوي)، دخل تا هو فحالة ديال الاكتئاب من نهار ماتت مرتو مريم. و من بعد تزوج لباتول اللي هي لهجالة ديال خوه. و فداخل العائلة ديال المعطاوي نايض واحد الصداع ما بين سليمة (بنت عمر الكبيرة) و لباتول، اللي كتوقف ضد المشاريع ديال سليمة باش تامن المصلحة ديال ولدها لمهدي. اما حميد راجل سليمة فهو واحد الانسان طماع باغي غا الفلوس و ديما كيخلي سليمة دير تصرفات مغتكونش فالصالح ديالها. ملي تلاقا عمر بهند اول مرة شاف فيها مرتو اللولى (مريم) و بقا تابعها و حاضيها حتى تزوجها. و من بعد غتدخل حليمة و هند في حرب مع المعطاويين، لي مباغينش الكبير ديال العائلة يتزوج ببنت شيخة، اما هند فغتعيش قصص حب كثيرة و غتنقالب الموازين عند الطرفين. الجزء التاني. الاحداث غتبدا من بعد 3 سنين من موت عمر المعطاوي، حيث ان هند ولدات واحد الولد سماتو عمر على سميت باه. و بهداك الولد قدرات تاخد النسبة الكبيرة من الورث ديال المعطاويين. هدشي لي ماغتبغيه لا سليمة و لا لباتول، و غيبقاو يديروا شي خطط باش يطيحوا حليمة و هند. و خلال هد الجزء غتوقع بزاف ديال المشاكيل و الصراعات و غتبان بزاف ديال الحقائق، هدشي اللي غيقلب الموازين من جديد.
ؤپن إي أي

ؤپن اي اي () هي شركة ديال الدكاء لاصطناعي تاسست ف دجنبر 2015 و كانت ف لبدية منظمة لاربحية، المقر ديالها كاين ف مدينة سان فرانسيسكو ف ولاية كاليفورنيا ف لميريكان. و ايلون ماسك و سام التمان هما لي اسسوها. ؤپن اي اي هي لي صاوبات و طلقات شاط جي پي تي "ChatGPT".
ويليام أكورت

ويليام اكورت، بارون لول د هيطسبوري (11 يوليوز 1779 - 31 ماي 1860)، لمعروف ب سميت سير ويليام اكورت، لباروني تاني، من 1817 ل 1828، كان ديپلوماسي نڭليزي ؤ سياسي محافض. لاصل ؤ لقراية. هو لولد لكبير د سير ويليام اكورت، لباروني لول ؤ ليتيشيا بنت هنري ويندهام. قرا ف لكوليج د اطون ؤ لتاحق ب سلك ديپلوماسي ف عمر صغير. لكاريير سياسية ؤ ديپلوماسية. ف 1812، تنتاخب اكورت عضو ف مجليس لعموم على دايرة د دورشيستر، ؤ بقا شاد لمنصب حتال 1814. وكان حتا مبعوت ل سواحل لبربرية من 1813 ل 1814، ؤ ف مملكة ناپولي ف 1814، ؤ ف صبانيا من 1822 ل 1824، ؤ موراها باشاضور ف لبرطقيز بين 1824 و 1828. ف هاد لعام لخر، تعين اكورت سفير ف روسيا، فين كان عليه يتعامل معا لحرب روسية تركية من 1828 ل 1829 ؤ صداع لي ناض مور لحتيلال د لامبراطورية الروسية لامارات الدانوب. بقا ف روسيا حتال 1832. ف 1835، رشحو سير روبرت پيل ل منصب د لحاكم لعام د لهند، ولاكين دغيا طاحت لحوكومة د حيزب لمحافضين ؤ ماخداش داك لپوصط ف لخر. واخا هكاك، خدم موراها تحت من پيل بصفتو لورد-ليوتنان د ارلاندا من 1844 ل 1846، ؤ خدا رياسة ف لبدية لمجاعة لكبيرة. خلف اكورت باه ف لمنصب د لباروني تاني ف 1817، ؤ تقبل ف لمجليس لخاص د لماليك ف نفس لعام ؤ ولا فارس صليب لعظيم د وسام لحمام ف 1819. ف 1828، ترقى ل رتبة د نبلاء ب سميت بارون هيطسبوري، د هيطسبوري ف مقاطعة ويلتشير. عائيلتو. تجوج لورد هيطسبوري ب ماريا ريبيكا، بنت ويليام هنري بوڤيري ف 1808. ولدو ربعة د دراري ؤ جوج بنات. توفا ف ماي 1860، ف لعمر د تمانين عام، ؤ خلفو ولدو لكبير ويليام.
فاطنة ݣبوري

فاطنة ݣبوري فنانة تشكيلية عصامية تزادت عام 1924 ف تنين غربية، دوار صغير قريب ل اسفي. ماتت ف 27 يناير 2012. كيفاش بدات. بحال ݣاع لعيالات ديال الدوار، فاطنة كبوري دوزات وقتها كامل كا تخدم فالفيرمات وكا تنسج فالزرابي. تزادت وسط عائلة محافضة بزاف، فاطنة عمرها دخلت لشي مدرسة و قرات فشي تكوين ديال الفن، حتا ل 1984، وهي عندها 59 عام، ومن بعد ما شجعها ولدها احمد مجيداوي اللي حتا هو فنان تشكيلي واستاذ ديال الفنون التشكيلية، بدات فاطنة كا ترسم. فواحد التصريح ديال ولدها احمد كا يقول فيه من بعد الموت ديال الوالد، الواليدة كانت مضيومة ومنعازلة. فاش شفتها هكاك، واحد النهار عطيتها شيتة والصباغة ولوحة وقلت ليها رسمي اي حاجة. وهي ترسم واحد المرا كا تنسج زربية. صراحة كانت لوحة زوينة بزاف واللي غادي نبقا محافض عليها. الموهبة تقدر تبان بالصدفة، و وخا داكشي، الروعة ديال الطابلوات اللوالا د فاطنة كبوري ما فيهم نقاش، ومع مرور السنين، الموهبة ديال ديك المرا اللي غادي تّسمى من بعد "ذاكرة اسفي" غادي تزيد تتطور، الفنانة بدات كا تخدم فالسكات وبلا ما تبان، مواضيعها هي عبارة على مظاهر الفرحة والذاكرة ديال الاحياء الشعبية، الشي اللي غادي يزيد فالشهرة ديالها. الستيل ديال لوحاتها. حيت هي عصامية وما عمرها قرات على الفن، فاطنة كبوري كا ترسم بكل طلاقة واريحية، اللوحات ديالها كا يطغى عليهم الالوان الساطعة اللي كا تعكس ذكريات طفولتها، والعيش ف البادية والثقافة الشعبية ف المغرب. اللوحات ديالها بسيطة، اصلية، الفهم ديالها ساهل. فلوحاتها كا نلقاو مواضيع شعبية بحال الطبيعة ديال البادية، اللباس الفلكلوري، قطيع الغنم، مشاهد ديال حياة البادية، العراسات، و عيالات كا ينسجو الزرابي، كا يطرزو، ؤلا كا يطيبو. كانت فاطنة كا تعطي اهمية كبيرة للحوايج الصغار، وللالوان اللي كا ترمز لشي حاجات، بحال:
محمد لمختار ولد باه

محمد المختار ولد بّاه (4 مارس 1924 - 22 يناير 2023) كان باحت و كاتب و مفكر و عالم مسلم و راجل ديال الدولة موريطاني. اصلو من جهة بوتلميت ف ولاية الترارزة لموريطانية. هو واحد من مؤسسين ديال الدولة الموريطانية لعصرية. كان ضد الستيعمار لفرنساوي وكان وزير ف اول حكومة موريطانية قبل ليستيقلال ف 1957. تقلد بزاف د لمناصب الرسمية لمحلية و الدولية و عينو لماليك حسن التاني اول مدير د لاداعة لمغريبية ف 1960. جاب دوكتورا ديالو من جامعة السوربون ف پاري و كتب عشرات لمؤلفات ف مجالات دراسات اسلامية و لوغاوية. دار طرجامة معاني لقران ل اللوغة لفرنساوية و هاد الطرجامة كانت من بين اكتر طرجامات لقران نتشاراً. اسس و تراس جامعة شنڭيط لعصرية ف موريطانيا و طوال حياتو كان كايتّعتابر داعية ل لوسطية و لاعتدال ضمن لعولاما د الدين لمعاصرين ليه.
لمغريب ف لألعاب لأولمپية

شارك لمغريب ف ڭاع لالعاب لاولمپية د الصيف من 1960، من غير 1980 اللي قاطعها كاملة (هو و لبلدان اللي مع لميريكان)، و ديال 1976 اللي خرج منها بكري (مع لبلدان د افريقيا اللي حتجّات ضد النضام لعنصري). ربحو لمغاربة 24 ميدالية ف لالعاب لاولمپية، منها 7 د الدهب، 5 د لفضة، و 12 نحاسية. اكثر واحد ربح ميداليات فيهم هو هشام الݣروج، اللي دا تلاتة (جوج د الدهب و وحدة فضية).
بعودية

لبعودية ؤلا لمسافة (ب ) هوّا واحد لعبار كيحدد لفرق على واحد لمسار مابين جوج نقاطي ف لمكان، و لي كيتعبّر عليه ب واحد لعدد و عبرة ديال لبعودية بحال السنتيميتر، لميترو، ؤلا لكيلوميطر (متلا لبعودية بين مراكش و الرباط 287 كيلوميطر ف لجو). لموقابيل ديالو ف لعبار د الزمان هوّ "لمدة". لبعودية مفهوم كيتخدّم ف الصيونص، سيرتو ف لفيزيك، و تا ف لحياة ليومية. ف لفيزيك، لبعودية تقدر تعبّر على لمقدار د لمكان لي قطعاتو شي ڭسدة من نقطة ل نقطة خرة. كاينين جوج مفاهيم ف لماط و لفيزيك لي ماخاصش بنادم يخلط بيناتهوم، هوما لبعودية و لازاحة. لبعودية هيّ واحد لمقدار لي عملياً تحرّكات فيه واحد لڭسدة (لي يقدر مايكونش نيشان ؤلا اقصر طريق بين جوج نقاطي)، و لازاحة كاتعبّر على لمقدار و لاتجاه لفعلي باش تحرّكات لڭسدة، و كيتعبّر عليه ب ڤيكتور. ف التخدام لعام د لبعودية ؤلا لمسافة، تقدر تّڭال ب واحد الشكل تقريبي ؤلا عملي، متلاً "لمكتابة جات جوج زناقي من هنا"، و تقدر تّستعمل تا بشكل مجازي بحال "ولّات بيناتنا مسافة". ف لماط، لمفهوم د لمسافة عندو تعريفات متجرّدين لي كيتبدّلو على حساب الضومين، بحال ف الطوپولوجيا، النضرية د لڭرافات، ؤلا لاحصاء و نضرية د لاحتمال.
بانجول

بانجول، رسميا لمدينة د بانجول، ولاّ باتورست (بدّلات السمية ف 1973) هي لعاصيمة ديال ݣامبيا و اكبر مدينة فيها. جات على جزيرة عندها نفس السمية، ف لبلاصة اللي تيدخل فيها لواد ديال ݣامبيا من لمحيط لاطلسي. تيسكنو فيها شويا كتر من 31. 000 واحد، ويلا تجمعات مع النواحي ديالها، تيوصلو السكان ل 300. 000 واحد. بانجول فيها مطار دولي، اللي هو لوحيد ف ݣامبيا، و مرسى ديال لباطويات تيدوز منو كتر من 90% ديال لبيع و الشرا ما بين لبلاد و خارجها.
ماجال مغناطيسي

لمجال لمغناطيسي ولّا جنان الميغناطيس هو جنان تيكون فيه الجرّان بسباب واحد الكسدة تاع لمغناطيس ولّ بسباب سارح تاع الضّو تيتبدّل، و يمكن نشرحوها بطريقة بسيطة : هو لموضع لي ضاير بلمغناطيس و كيبان فيه الاثر ديالو فبعض لمواد. اذا حطيتي ابرة ديال فوق الما فجنان مغناطيسي، داك الجنان غادي يݣيّد الراس تاع ليبرة فشي جيهة من الجنان ولخطوط لمرسومة ف تيجاه لابرة. لبوصلة تاهيّ كاتّحرّك ليبرة ديالها على حساب لمجال لمغناطيسي د لارض. كيمكنلنا نشوفو التنشار ديال الجنان لمغناطيسي فاش كنحطّو حديد مطحون على ورقة من فوق لمغناطيس، بحيث كيبان تيارات لي فابرة كتجه من شمال ل جنوب، و تيارات لي لداخل كتجه من لجنوب ل شمال. لفرتيتات لي كيتحركو فيهم شحنة كينتجو واحد لمجال مغناطيسي. وكتخلق شي فرتيتات، بحال لالكترونات، جنانات ديال لمغناطيس معقدة ولكن معروفة بزاف، حيت كتعتمد على شحنة وسرعة و تسارع ديال هاد الفرتيتات. "H" و "B". سمية ديال «لمجال لمغناطيسي» كتخدم باش تشير لجوج انواع ديال جوج مجالات مختالفين، كيترمزو بـ “B” و "H". وعندوم سميات وحدين اخرين فعوضوم، كيمتل “B” تدفق دمجال لمغناطيسي و “H” كيمتل كتافة د مجال لمغناطيسي.
شوماج

الشوماج ولّا البطالة هي واحد ضاهرة قتصادية بدات كاتضهر بواحد الشكل كبير فاش بدات الصيناعة و ماكانش هاد المصطلح معروف فالعروبيات. وعلى حساب لمنظمة الدولية د لخدمة شخص لي شومور ولّا مشومر هو اي شخص قادر يخدم و كيطمح يخدم و كيقلب يخدم ولكن ملقاش خدمة. و من خلال هاد تعريف كيبان بلي ماشي اي واحد مخدامش راه شومور ولّا بيطالي بحال التلامد و لمعاقين و لي كبار ف سن و لي متقاعدين و لي فقدو لامل ف لخدمة ولّا لي معندومش لݣانة ديال لخدمة مكيتعتبروش بيطاليين. شنو كنعنيو ب القوة العاملة. القوة العاملة هي جميع الناس اللي قادرين و راغبين يخدمو، مامحسوبينش معاهم لوليدات اللي تحت 15 عام، و الطلبة، و الشرّاف، و الناس العاجزين، و ربات الديور. معدل ديال الشوماج. هو النسبة ديال عدد الناس اللي فـ الشوماج مقارنة مع مجموع القوة العاملة، وهاد المعدل صعيب نحسبوه بدقة. وكاين اختلاف فالنسبة حسب الوسط واش حضري ولا قروي، وحسب الجنس، والسن، ونوع التعليم، والمستوى الدراسي. تقدر تحسبو هكا: معدل الشوماج = (عدد العاطلين ÷ عدد القوة العاملة) × 100 معدل مشاركة القوة العاملة = (القوة العاملة ÷ النسبة الفاعلة) × 100 اسباب الشوماج. التفرڭيع السكاني: كيمثل الحجم والتركيب النوعي والعمري ديال السكان المصدر الطبيعي ديال قوة الخدمة ف ظل الظروف الاقتصادية والثقافية اللي كايعيشها المجتمع. ماكاينش شك بلي النمو العددي ف حجم السكان كيعكس الاثر ديالو على حجم الناس الجداد اللي كايدخلو لسوق الخدمة كل عام. وكيتجلى التفرڭيع السكاني ف الزيادة الكبيرة ف عدد الناس اللي قادرين يخدمو بزربة كبيرة بزاف، ف المقابل كيبقى عدد البوستات (الخدمات) ثابت علاين اولا كيزيد بشوية بزاف. النمو البطيء ديال النشاط الاقتصادي: مع الزيادة الكبيرة ف عدد الناس اللي قادرين يخدمو وباغين يخدمو وكايلقو على الخدمة، النشاط الاقتصادي كايكبر بشوية، وهادشي خلا فرص الخدمة اللي كاتناسب هاد الزيادة ف قوة الخدمة قليلة. الخلل اللي كاين بين سياسات التعليم واحتياجات التنمية وسوق الخدمة: من الاسباب اللي كاتدير شوماج للمتقرّيين عامة هو الخلل اللي كاين دابا بين سياسة التعليم وسوق الخدمة، وماشي غير حيت ماكايناش المطابقة بين هيكل التعليم وهيكل الاقتصاد، ولكن حتى حيت كاين الاختلاف ف السرعة ديال النمو ديال القطاعين. بمعنى، التعليم كايخرج خريجين اكثر من القدرة ديال الاقتصاد يستغلهم، وخا المجتمع محتاج ليهم. التزام الدولة بتشغيل الخريجين: كايتعرف بلي الدولة كاتتبنى سياسة تشغيل خريجي الجامعات والمعاهد العليا، ولكن حيت توسع التعليم بزاف ف جميع المراحل وطلعات معدلات النمو السكاني وكاين اقبال كبير على التعليم، زادت المخرجات ديالو بزاف. التزام الدولة بتشغيل هاد المخرجات خلا ادارات الدولة عامرين بخدمة زايدة ماكاتزيد الانتاج، بل غير كاتشد الاجور وكاتزيد ف التضخم وكتنقص الانتاجية ديال الخدمة. وولات سياسة التشغيل الفوري للخريجين عبء اقتصادي واجتماعي، وولات كتجبر الخريجين وغيرهم من مراحل التعليم لخرة يستناو سنين حتى يتخلقو فرص خدمة ليهم. الاتجاهات والقيم السائدة: كاتمثّل الاتجاهات ديال الناس ف قطاعات كبيرة من المجتمع نحو الخدمة ف الحكومة عامل مهم ف زيادة مشكلة الشوماج، حيث كايتغرس ف الدماغ بلي الدخول للخدمة العمومية ماكايتحددش غير بمستوى الاجور (حيت حتى الاجور فالقطاع الخاص طالعة على الخدمة الحكومية) ولكن حتى بالمركز الاجتماعي والسلطة وضمان الخدمة طول الحياة. هادشي كايخلي بعض الناس يرفضو خدمات فالقطاع الخاص املًا انهم يلقاو خدمة ف القطاع العام، والنتيجة ارتفاع معدلات الشوماج. قلة الخدمات انتشار الحروب كثرة الخدمة اللي كاتجي من الخارج كثرة الشباب اللي باغين يخدمو
عبد الرحيم لهاروشي

عبد الرحيم لهاروشي (كازا، 31 يناير 1944 - 21 غشت 2011) كان سياسي ؤ طبيب ؤ ؤستاد جاميعي مغريبي. كان هو لوزير د صّحة ف لمغريب من 1992 ل 1995، و لوزير ديال التنمية لجتماعية و التضامن من 2004 ل 2006. لهاروشي قرا الطب ف فرانسا، و كان التخصص ديالو هو لجراحة ديال الدراري الصغار. رجع للمغريب ف 1976 و خدم مدير ف بزاف د الصبيطارات، و ف لكلية ديال الطب و الصيدلة د الدار لبيضا.
عبد الله باها

عبد الله باها (تولد ف 1 يناير 1954 ف ايفران لاطلس الصغير، مات ف 7 دجنبر 2014 ف بوزنيقة) سياسي ؤ موهنديس مغريبي، كان داخل مع لحيزب د لعدالة ؤ تنمية. باها كان عضو ف مجلس نّواب د لمغريب، و كان وزير دولة من 2012 ل 2014، ف حوكومة بنكيران لولا. تخرّج من مدراسة لياڤ لحسن تاني. لموت ديالو. مات عبد الله باها نهار 7 دجنبر 2014 ف كسيدة ديال الطران. على حساب لمصادر، كان باها واقف فوق السكة و كيشوف لبلاصة اللي غرق فيها لبرلماني عبد الله الزايدي، ما فطنش باللي كان طران، حتا ضربو. من مورا التحقيق اللي دارت الدولة، واللي سولات فيه الناس اللي خدامين ف الطران، و دارت فيه تشريح ديال لجتة، كان لخلاصة ديالها هي باللي ما كانتش جريمة، و باللي كانت كسيدة. تا لحزب د لعدالة و التنمية تّافق مع هاد لخلاصة، و قالو باللي هدا "قدر من لاقدار ديال الله".
نجوى كرم

نجوى كرم هي مومتيلة و موغنية لبنانية. نجوى كرم باعت اول البوم ديالها ف 1989، و ف لمجموع تباعو ليها كتر من 50 مليون نسخة ديال لالبومات لغنائية ديالها.
معيز

ياسين لادريسي، لمعروف بسميت معيز، ولاّ ماعز (بلحرف اللاتيني: MA3IZ)، هو مغني و كتاتبي د لكلمات مغريبي عندو بزاف د لاغاني اللي شافوها لملاين ف لمغريب. لاصل ديال السمية اللي واخد جايا من السمية د "معزة"، اللي كانو كيسمّيوها بيه صحابو باش يضحكو عليه ملّي كان صغير. لاغاني ديالو. معيز عندو بزاف د لاغاني لمعروفة، كتيرشي عند الشباب، منها:
حتيجاجات د مهسا أميني

حتيجاجات د مهسا اميني هوما مجموعة د لاحتيجاجات لي بداو ف 17 شتنبر 2022 ف ايران، بسباب لقتيلة د مهسا اميني، و لي باقين مستامرين تال دابا (ابريل 2023). مهسا اميني كانت بنت ايرانية شدّوها لبوليس د لاخلاق ف طهران، ب حجة بلي ماكانتش لابسة لحيجاب مزيان، و ماتت ف ضروف مشكوك فيها. على حساب شهود عيان، لبوليس ضربوها و ردخو ليها راسها، و ماتت موراها ف السبيطار. لحتيجاجات بداو ف مدينتها لاصلية ساڭيز، و ف طهران، و نتاشرو من تماك ف مناطق خرين. و شاركو فيها بزاف د التلامد و الطلابا الجامعيين. لحوكومة لايرانية ستاجبات ل هاد لحتيجاجات ب لقمع و حبس لمتضاهرين، و بزاف منهوم ماتو ؤلا تّعتاقلو. شي وحدين من لمعتاقلين تّحكم عليهوم ب لاعدام. لكونيكسيون ل لانتيرنيت ف ايران تاهيّا تّحبسات ؤلا ضعافت ف شي فترات، غالباً باش التصاور و لڤيديوات د لقمع مايخرجوش ل برا. لمرشد لاعلى اية الله علي خامنائي ڭال بلي هادو ماشي لحتيجاجات، مي "حرب" دارتها مؤامرة برانية من بلدان معادية ل ايران. على حساب لمونضامة اللاحوكومية حقوق لانسان د ايران "Iran Human Rights"، ف 2022، 582 حكم ب لاعدام تنفّدو ف لمجموع ف ايران، لي كاتمتل زيادة ب 75% على 2021. التقرير ديالها كيڭول بلي السلطات لايرانية كاتحاول ب هادشي باش تخلع لمتضاهرين. بزاف د لحوكومات و لمونضامات ندّدو ب لاستيجابة لقمعية ديال السلطات د ايران.
أزمة د رياسة ف ڤينيزويلا

لازمة د الرياسة ف ڤينيزويلا هيّ ازمة سياسية ف ڤينيزويلا لي بدات ف 2019 و سالات جزئياً ف لبدية د 2023، على لقيادة د لبلاد و شكون الرئيس الشرعي ديالها، مابين لانصار ديال نيكولاس مادورو و خوان ڭوايضو. ڤينيزويلا دخلات ف ازمة قتيصادية من 2015، لي على اترها 7 مليون د لڤينيزويليين خواو لبلاد. لازمة د الرياسة بدات من لانتخابات كي طرات ف 20 ماي 2018، لي النتايج ديالها كانت متيرة للجدل. لبرلمان د ڤينيزويلا لي كانت اغلبيتو ف لمعارضة، رفض النتيجة، و عتابر بلي مادورو شافر لمنصب د الرياسة، و دار ڭوايضو رئيس مؤقت على حساب لبند 233 ديال الدستور. سيمانة موراها لمحكامة لعالية علنات بلي ڭوايضو هوّ لي شافر لمنصب، و بلي لبرلمان لڤينيزويلي "ماشي دستوري". على لمستوى الدولي، 60 دولة عتارفو ب ڭوايضو، و 20 ب مادورو. ف 5 يناير 2023، لحوكومة د ڭوايضو نحلّات بشكل رسمي.
سيڭنيتشر بانك

سيڭنيتشر بانك (ب ) كانت بانكة تيجارية ميريكانية السييج ديالها ف نيويورك، و كان عندها 40 فرع ف ولايات خرين د ميريكان. ف اللخر د 2022، كانو لممتلكات ديالها واصلة قيمتهوم ل 110 مليار دولار ميريكاني، زيادة على 88 مليار دولار ديال الضيپوات د لكليان. ف 12 مارس 2023، يوماين مورما نهارت سيليكون ڤالي بانك، السلطات ديال نيويورك سدّات سيڭنتشر بانك بشكل رسمي. النهيار ديالها كيتّعتابر تالت اكبر نهيار ديال بانكة ف التاريخ د ميريكان. تّعرف من بعد بلي وزارة لعدل لميريكانية كانت ديجا بدات تحقيق ف لبانكة، بسباب شكوك بلي ماكانتش كاتدير بحت كافي ف لخلفية و لانشطة ديال لكليان ديالها باش تلقى علامات ديال غسيل لفلوس.
سيليكون ڤالي بانك

سيليكون ڤالي بانك (ب، مضموصة ب SVB) كانت بانكة تيجارية فيديرالية ميريكانية السييج ديالها ف سانطا كلارا، كاليفورنيا. و كانو عندها فروع خرين ف كاليفورنيا و ماساشوسيتس. لبانكة كانت فيليير رئيسية ديال لڭروپ د لفينونص اس ڤي بي. السرابس ديال هاد لبانكة كانو موجّهين سيرتو ل السيكتور ديال الطينكولوجيا، و داكشي علاش ولّات اكبر وحدة من مجموع الضيپوات د لكليان ف سيليكون ڤالي، و لبانكة لمفضلة عند نص الشركات السطارتاپ فيها. ف 10 مارس 2023، سيليكون ڤالي بانك نهارت و صادرات السلطات د كاليفورنيا لممتلكات ديالها. هاد النهيار كان بسباب سوء التدبير د لمجلس لاداري ديالها.
ماريا لڤوڤا بيلوڤا

ماريا اليكسييڤنا لڤوڤا بيلوڤا (مزيودة ف 25 اكتوبر 1984) سياسية روسية لي شادة لمنصب د كوميسيونيرة رئاسية ل حقوق لاطفال من 2021. ف 17 مارس لمحكامة الجنائية الدولية صدرات مدكرة د لقبض عليها و على ڤلاديمير پوتين، ب تهمة خطف لاطفال ف ؤكرانيا.
لمحكامة الجنائية الدولية

لمحكامة الجنائية الدولية (ب، مضموصة ب ICC) مونضامة دولية و محكامة دولية، جات ف لاهاي ف هولاندا. هيّ لمحكامة الدايمة لوحيدة لي عندها لحق لقانوني باش تحاكم افراد على جرائم دولية بحال لابادة، الجرائم ضد لانسانية، الجرائم د لحرب، و الجرائم د لعدوان. هاد لمحكامة مستاقلة على لمحكامة د لعدل الدولية لي كاتّعتابر طرف من لامم لمتحدة، و كاتسمع ل لخلافات بين لبلدان.
يو بي إس

يو بي اس ڭروپ اي دجي () بانكة ستيتمارية متعددة الجنسيات و شركة ديال السرابس د لفينونص. السييج ديالها كاين ف جوج مدون سويسرية هوما بازل و زيوريخ. عندها فروع ف اهم لمراكز ديال لفينوص ف لعالم ب عتيبارها اكبر مؤسسة بنكية سويسرية و اكبر بانكة پريڤي ف لعالم. لكونطرات بين لكليان و يو بي اس كيكونو عادةً سريين، و كيضمنو التقة لمتبادلة. لبانكة تاسسات ف 1862 ب سميت "بنك لوحدة السويسري Union Bank of Switzerland". لممتلكات لي كاتجيريهوم هاد لبانكة واصلة قيمتهوم ل 3. 2 تريليون دولار.
كريدي سويس

كريدي سويس ڭروپ اي دجي () بانكة ستيتمارية عالمية ديال السرابس د لفينونص، تاسسات ف سويسرا، و لمقر ديالها كاين ف زيوريخ. كريدي سويس معروفة ب السرية د لكونطرات ديالها معا لكليان، باش تضمن التقة لمتبادلة. ف اللخر د 2022 كانت كاتجيري پورطفوليو قيمتو 1، 3 تريليون دولار ميريكاني. ف 15 مارس 2023، لاسهم ديال كريدي سويس طاحت قيمتهوم ف لبورصة ب 25%. ف 19 مارس، لبانكة الستيتمارية يو بي اس وافقات باش تشري كريدي سويس ب 3، 25 مليار دولار باش تعتقها من لافلاس.
مولوخ

مولوخ ؤلا موليخ ؤلا موليك (ب ؤلا، ب، ب ) رب كنعاني و مفهوم ف اللاهوت ليهودي و لمسيحي لي مرتابط ب التضحية ب الدراري الصغار. هاد لمصطلح كيبان بزاف ف التاناخ، لي هوّا كتاب مقدس عند ليهود. التوارخيا باقين مامتافقينش واش مولوخ كان فعليا رب كنعاني ؤلا ممارسة مرتابطة ب طقوس وتنية ديال لقربان للارباب د لكنعانيين. من لقرون لوسطانية ف ؤروپا، كان كيتم تجسيد مولوخ كا تمتال ب راس عجل و يدين ممدودين للفوق، محطوط فوق عافية فين كيتّرما لقربان. هاد التجسيد جاي من دمج ديال لوصف ديالو ف لكتوبا د ليهود و النصارى، و من كتابات قديمة د لكنعانيين، زيادة على لاسطورة ليونانية ديال لمينوطور. ف لاداب و السينيما لغربيين، تخدّم مولوخ بشكل رمزي باش يدل على واحد لقوة لي كاتطلب التضحية باش يقدر لواحد ياخد منها شي فايدة شخصية ف لموقابيل. لاصل د لكلمة. كلمة "مولوخ" جات غالباً من الجدر mlk ف اللوغة لبونيقية، لي كاتعني سيد، ؤلا ماليك.
محمد أوزين

محمد اوزين (بالشلحة: ⵎⵓⵃⵎⴷ ⵓⵣⵣⵉⵏ، تولد نهار 5 يناير 1969 ف حد واد افران) سياسي واستاد جامعي مغريبي، داخل مع لحزب د لحركة الشعبية. اوزين كان وزير ديال الشباب والرياضة من 2012 ل 2015، و عفاه لماليك محمد السادس من مورا "لفضيحة د لكرّاطة". من 2021 هو النائب الرابع د الرئيس د مجلس نّواب د لمغريب. قرايتو. تخرّج محمد اوزين من جامعة محمد الخامس ف الرباط، ف تخصص اللسانيات و التواصل، و حصل على شهادة الدوكتورا ف مجال التواصل و التنمية. بعدما تخرّج، خدم استاذ جامعي ف مجموعة ديال المؤسسات العليا، و ساهم ف الابحاث المتعلقة ب الاعلام و السياسات الثقافية. لكاريير السياسية. بدا اوزين لكاريير السياسية ديالو داخل الحركة الشعبية، و تدرّج ف المسؤوليات حتى تولّى منصب الكاتب العام ديال الشباب الحركي. فـ 2012، تعيّن وزير د الشباب و الرياضة ضمن حكومة عبد الاله بنكيران اللولة، و بقى ف هاد المنصب حتى ل دجنبر 2014 منين وقع الجدل على الحالة لخايبة ديال موركاب الامير مولاي عبد الله فاش كانت كاس لعالم د لاندية، شي لي تسبب ف لاقالة ديالو رسميًا. بعد خروجو من الحكومة، ستامر اوزين ف النشاط السياسي، و ترشّح فـ انتخابات 2021 البرلمانية، و ربح مقعد نايب برلماني على دائرة افران، و من بعد تعيّن النائب لخامس و موراها الرابع ديال رئيس مجلس النواب المغربي. لانشطة لحزبية ديالو. كايتعتابر اوزين واحد من ابرز الوجوه الشابة داخل حزب الحركة الشعبية، و ساهم ف اعادة تنظيم الحزب و تقوية حضورو ف البرلمان، خصوصًا بعما تراجعات الشعبية ديالو ف شي مناطق القروية. الحياة الشخصية. محمد اوزين متزوج و عندو ولاد. كايهضر اللغة الامازيغية، لعربية و لفرانساوية مزيان. #تحويل
لامين يامال

لامين يامال نصراوي يبانا، تولد ف 13 يوليوز 2007 ف اسپلوڭاس دي يوبريڭاط، هو كوايري صبليوني من اصل مغريبي و غيني ستوائي كيلعب معا لفرقة د اف سي برصلونة. كيلعب بالرجل ليسرية. حياتو. تولد يامال ف مدينة اسپلوڭاس دي يوبريڭاط ف صبانيا، باه مغريبي و مو من غينيا ستيوائية، كبر ف ماطارو و موراها عاش ف ڭرانويرس. دوز يامال صغر ديالو ف برصلونة. لكاريير معا لفراقي. وصل لامين يامال ل اكاديمية لاماسيا ف لعمر د سبع سنين، من لفرقة صغيرة د سي اف لا طوريطا. ماحدو كان كيطلع ف لاكاديمية د لاماسيا، بدا دغيا كيبان بلي راه واحد من لعابا لي عندهم موستقبال. ف لوقت لي تعيط عليه باش يلعب معا لبارصا د قل من 19 لعام - لي ديجا كبر من لعمر ديالو - ف لموسم 2022–23، ختارو تشاڤي باش يتدرب معا لفرقة لولة معا لعّاب اخور ف لّول د شتنبر 2022. واخا مازال ماسناش اول كونطرة حتيرافية ليه معا لفرقة، كيبان بلي هو واحد من دراري د لاكاديمية لي عجبهم لمودريب. دار لبدية ديالو معا لفرقة لولة ف 29 ابريل 2023، بلاصت ڭافي ف دّقيقة 83 ف رباح 4-0 ضد ريال بيتيس ف ليڭا، شي لي خلاه يولي اصغر لعاب كيبان معا لفرقة لولة د برصلونة ف لعمر د 15 لعام، 9 شهور، ؤ 16 ليوم. لعب يامال اول ماتش رسمي ف 20 غشت 2023 ف رباح 2–0 على قادس ف تيران لؤلامپي لويس كومپانيس، شي لي خلاه يولي اصغر لعاب اساسي معا لبارصا ف ليڭا ب عمر 16 لعام ؤ 38 نهار. لكاريير دولية. لامين يامال كيلعب معا لمونتخاب د صبانيا. ف 2021، لعب 4 د لماتشات ؤ ماركا بيت واحد معا لمونتخاب د قل من 16 لعام. ف 2022، لعب معا لمونتخاب د قل من 15 لعام، فين اكد بلي راه هداف مزيان. ف 2023، متل حتا لمونتخاب صبليوني قل من 17 لعام ف بوطولة ؤروپا لي وصلو فيها ل دومي فينال ؤ تاهلو ل كاس لعالم. ماركا يامال ف لبوطولة ربعة د لبيوتا ف خمسة د لماتشات. طاريقة د لعب. هو مهاجم كيلعب ب رجل ليسرية عندو قدرات مزيانين ف دريبل، لپاص ؤ تهديف، وهو قادر باش يلعب اباسونطر ولا ميليو مهاجم ولا حتا جناح، ف لغالب ف لجيهة ليمنية. ب فضل تيكنيك لي عندو، تقارن ب نجم لارجونتيني ليونيل ميسي، كيما بزاف د لعابا ف لاماسيا قبل منو، ؤ حتا ب نجم د برصلونة جديد انسو فاتي.